Tonton Trailer Filem Korea Exit Yang Akan Ditayangkan Di Malaysia September Ini
Syarikat pengedaran filem tempatan, ATriNaga Sdn Bhd akan membawakan kepada peminat-peminat filem Korea Selatan sebuah filem aksi komedi berjudul Exit lakonan Cho Jung-Seok, Yoona dan Go Doo-Shim. Filem ini mengisahkan Yong Nam (Jo Jung Suk) gagal dalam pencarian kerja, dan ibunya malu untuk memperkenalkan anaknya untuk “blind dates” kerana anaknya menganggur. Yong Nam bertembung dengan Eui Joo (Yoona), pada pesta ulang tahun ke-70 kelab mendaki batu kolej mereka. Eui Joo merupakan junior Yong Nam di kelab tersebut ketika di kolej. Perjuangan bermula ketika mereka berusaha melarikan diri dari gas maut yang dapat membunuh seseorang dalam beberapa minit. Yong Nam dan Eui Joo memberitahu semua orang untuk menyelamatkan diri dan pergi ke atas bumbung untuk melarikan diri dari gas, dan mereka menggunakan kemahiran mendaki mereka ketika mereka memanjat bangunan dalam usaha untuk bertahan hidup. Exit diarahkan oleh Lee Sang-geun dan akan ditayangkan dipawagam tempatan pada 5 September ini.